Den Vest-Sjællandske Avis, 1817-12-20
Oversigt over Dagens udenlandske Nyheder. For at giøre sig et Begreb om den Pragt, som den Engelske General-Gouverneur i Ostindien fører, og maae føre for at giøre Jndtryk paa de Jndiske Fyrster, og som er saa stor, at det Engelske Hof i Ostindien er langt mere glimrende end det i Europa, har man blot nødigt at læse Beretningen om Naboben af Chitpores, Delaver Jung Bahadars Audience hos Lord Moira. Naboben tilligemed sin Søn holdt sit Jndtog i Gouvernements Huset om Formiddagen Kl. 11, og ledsaget af et talrigt Følge. J Forgaarden traadte Vagten under Gevær og hilste paa ham med Trommeslag; Gouvernementets Secretair og Tolk Hr. Molony, fulgt af 3 Adjutantere gik Naboben i Møde, og ledsagede ham ind i Audiencesalen. Da han kom derind reiste Lord Moira sig op gik ham nogle Skrid imøde, og bad ham at tage Plads tilligemed sin Søn; efter en kort Samtale lod Gouverneuren Presenterne bringe frem, som bestod i en prægtig med Perler og Diamanter besat Turban og et kostbart Halsbaand, saavel til Naboben som til hans Søn, en kostbar Kaarde, en smuk mandlig Elephant og en fortreffelig udarbeidet Nalkee, et Slags Vogne, som de Jndiske Store betiene sig af, og som blev ham præsenteret udenfor Vinduet; efter at Audiencen var til Ende, begav Naboben sig bort under de pragtfuldeste Ceremonier, og kiørte i den ham skiænkede Nalkee tilbage til Chitpore. - Den Europæiske Nation hos hvilken den største Pragt. forefindes er den Russiske; de Russiske Store overgaae alle andre i et glimrende og overdaadigt Levnet, deres Rigdomme ere ofte ogsaa uhyre, da deres Eiendomme ere vidt udstrakte fra den Tid af at Landet var ucultiveret, og disse forbedres saa meget ved den stigende Cultur, alt maae derfor som et udenlandsk Blad med Rette siger, maales i dette gigantiske Rige med en anden Maalestok end i andre Stater, saaledes læser man nu, at da Enke keiserinden ved sit Ophold i Moskva har i Sinde at oprette en stor Forsørgelses-Jndretning, saa kappes Landets Store om at understøtte den med anseelige Bidrag, og Greve Scheremetiev har dertil allene skiænket 2 1/2 Millioner Rubler. Keiserinden anvender en stor Deel af sin private Formue paa velgjørende Indretninger, og lever meget indskrænket for at kunne udrette saa meget mere til dette store Formaal. At de Efterretninger som ere meddeelte i dette Blad, om Ruslands overordentlige indvortes Tilvæxt, ikke ere overdrevne, men heller langt under det virkelige, sees af de nye Beretninger, man har fra Siberien. Gouvernementet Tobolsk havde i 1803 kun 684000 Jndvaanere, nu har det 952,780; og Gouvernementet Jrkutzk havde dengang kun 450000 Jndvaanere, men nu 700,000 i Gouvernementet Moskva boe allerede over 2400 Mennesker pr. Qvadratmil. – J Slutningen af October var Storfyrste Michael i Odessa, hvor man opførste for ham et Græsk Sørgespil, foruden et Russisk Lystspil, og en Jtaliensk Opera. Siden Viisdommen har taget sit Sæde i Cabinetterne, saa har Ærgierrighedens og Forfængelighedens Dæmon, som plager Menneskene saa stærkt, søgt tilbage til sin gamle Boepæl, de Lærdes Siæle, hvor den yttrer sig paa de forskielligste Maader, nu ved at ophitte grundløse Systemer, tagne af Luften, og som ikke tilforn ere faldne noget Menneske ind, nu ved at præke Mystik, eller Hyperorthodoxie, og at opløfte Middelalderens Barbarie paa de nærværende Tiders Bekostning eller at dadle Menneskeslægtens Bestræbelse i det sidste Aarhundrede for at bruge den Fornuft Gud har givet den, og at arbeide sig los af Overtroens og Vildfarelsernes Taager, nu ved at tale om sin egen kiære Person ved alle Leiligheder, og at sætte sine Fuldkommenheder til Skue. Og endelig ved at dadle Regenterne og Regieringsmaaderne uden mindste praktisk Kundskab om Statsbestyrelsen, eller uden at have lagt for Dagen at man besidder selv den mindste Duelighed til at udrette noget til Statens Bedste. Kort sagt Antallet paa vore Tiders Narre ere Legio, og det blev et vidtløftigt Stykke Skrædder-Arbeide, naar en passende Narrekappe skulde syes til hver af dem. Vi ville holde os til de udenlandske. Saaledes anmelder en Professor Dayn i Jever, at han har et Værk i Arbeide, som skal indeholde Udkastet til en almindelig Menneske-Forfatning, og skal udgiøre 200 Ark; den skal da ogsaa kunne passe for enhver Stat, Alder, Kiøn, Stand, skal udbrede Retskaffenhed og Velstand, og saavidt det er mueligt bringe Guldalderen igien tilbage. En saadan Anmeldelse vidner allerede om, at det maae være en stor Mand.